**ЗАПОВЕД**

На основание чл. 9, ал. 5 и чл. 46, ал. 2 от Закона за управление на средствата от Европейските фондове при споделено управление (ЗУСЕФСУ), раздел 22. „Критерии и методика за оценка на проектните предложения“ от Условия за кандидатстване по процедура №BG16FFPR002-2.002 „Рекултивация на регионални депа / клетки на регионални депа за битови отпадъци“, по Приоритет 2 „Отпадъци” на Програма „Околна среда“ 2021-2027 г., утвърдени със Заповед № РД-ОП-36/24.08.2023 г. на Ръководителя на Управляващия орган на Програма „Околна среда“ 2021 – 2027 г. (РУО на ПОС 2021 – 2027 г.), одобрен Доклад с изх.
№ 95-003163/20.06.2024 г. от приключила оценка до РУО на ПОС 2021 – 2027 г. и Заповед № РД-573/07.08.2023 г. на министъра на околната среда и водите

**ПРЕКРАТЯВАМ:**

Производството по предоставяне на БФП по процедура №BG16FFPR002-2.002 „Рекултивация на регионални депа / клетки на регионални депа за битови отпадъци“ за директно предоставяне на безвъзмездна финансова помощ по отношение на конкретен бенефициент – ОБЩИНА ПАНАГЮРИЩЕ (Булстат: 000351743) с проектно предложение „Изграждане на съоръжения за третиране и обезвреждане на отпадъци от общините Панагюрище и Стрелча“ в местност „Братаница“, землище на гр. Панагюрище, община Панагюрище – етап II – рекултивация на Клетка 1“, регистрирано с №BG16FFPR002-2.002-0014 в „Информационната система за управление и наблюдение на средствата от Европейските фондове при споделено управление“ (ИСУН).

**МОТИВИ:**

* **Кандидатът два пъти последователно не е отстранил в срок констатираните нередовности, непълноти и несъотвествия с изискванията на условията за кандидатстване и не е представил изисканите му документи (доказателства) в съответствие с чл. 44, ал. 4 от Закона за управление на средствата от Европейските фондове при споделено управление (ЗУСЕФСУ) и чл. 25, ал. 8 от ПМС 23/13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от ЕФСУ за програмен период 2021 – 2027 г., с които да удостовери, че проектното предложение съответства на критериите за оценка по настоящата процедура.** На 30.05.2024 г., на основание чл. 44, ал. 4 от ЗУСЕФСУ и чл. 25, ал. 8 от ПМС 23/13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от ЕФСУ за програмен период 2021 – 2027 г., до кандидата, чрез модул „Комуникация с кандидата” в ИСУН, е изпратено Уведомление №1 за констатирани несъответствия на проектното предложение с критерий № 1 от част „Административно съответствие и допустимост“ на раздел 22 от условията за кандидатстване, с искане да представи доказателства относно съответствието на проектното предложение с изискванията на раздел 11 „Допустими кандидати“ от условията за кандидатстване по настоящата процедура. Съгласно изискването на чл. 44, ал. 4 от ЗУСЕФСУ в уведомлението е посочено, че неотстраняването на нередовностите, непълнотите и/или несъответствията в срок до 10.06.2024 г. може да доведе до прекратяване на производството по отношение на конкретения бенефициент.

В определения срок до 10.06.2024 г. не е получен отговор от страна на Кандидата, поради което на основание раздел 21. „Ред за оценяване на проектните предложения“ на условията за кандидатстване до същия повторно е изпратено Уведомление №1 за установени нередовности, непълноти и/или несъответствия по отношение на критерий №1 от част „Административно съответствие и допустимост“ от раздел 22 „Критерии и методика за оценка на проектните предложения“ на условията за кандидатстване със срок за отговор до 18.06.2024 г. В определения втори срок. отново не е представен отговор от Кандидата.

* **Проектното предложение НЕ съответства на критерий №1 „Кандидатът е допустим съгласно условията за кандидатстване“ от раздел „Административно съответствие и допустимост“ от критериите за оценка по настоящата процедура.**

Съгласно раздел 11. „Допустими кандидати“ от условията за кандидатстване по процедура №BG16FFPR002-2.002 „Рекултивация на регионални депа / клетки на регионални депа за битови отпадъци“, по Приоритет 2 „Отпадъци” на Програма „Околна среда“ 2021-2027 г., допустими кандидати, които са конкретни бенефициенти по процедурата, са общини:

- на чиято територия се намира регионалното депо и/или

- собственици на регионално депо за битови отпадъци, и/или

- оператори по комплексното разрешително за съответното регионално депо, и

- които притежават разрешение за строеж, издадено по реда Закона за устройство на територията, въз основа на което може да извършат техническата рекултивация на съответното регионално депо (клетка/клетки от депото), за което или за клетка/клетки от което е издадена заповед или решение на директора на РИОСВ за преустановяване на експлоатацията до 15.04.2024 г.

Настоящото проектно предложение предвижда рекултивация на клетка №1 на Регионално депо за битови отпадъци Панагюрище, за която не са представени (1) Решение или заповед на директора на РИОСВ за преустановяване експлоатацията й до 15.04.2024 г., както и (2) влязло в сила Разрешение за строеж, издадено по реда Закона за устройство на територията, въз основа на което може да се извърши техническата рекултивация на Клетка № 1 и (3) Решение на Общото събрание на РСУО по чл. 26, ал. 1, т. 11 от ЗУО за собствеността на регионалното депо, изискуеми документи съгласно изискванията на раздел 11 „Допустими кандидати“ от условията за кандидатстване по процедура №BG16FFPR002-2.002 „Рекултивация на регионални депа / клетки на регионални депа за битови отпадъци“, по Приоритет 2 „Отпадъци” на Програма „Околна среда“ 2021-2027 г., доказващи допустимостта на кандидата.

Видно от всички представени от Кандидата документи (писмо с изх.№УО-04-4-(2)/15.04.2024 г. на директора на РИОСВ-Пазарджик, част „Техническа рекултивация“ на работен проект „Изграждане на съоръжения за третиране и обезвреждане на отпадъци от общините Панагюрище и Стрелча“ в местност „Братаница“, землище на гр. Панагюрище, община Панагюрище – етап II – рекултивация на Клетка 1“ и Протокол №20/04.04.2024 г. от Общо събрание на Регионално сдружение за управление на отпадъците на общините Панагюрище и Стрелча), Клетка №1 на Регионално депо за битови отпадъци Панагюрище, за чиято рекултивация се иска финансиране, не е с преустановена експлоатация към 15.04.2024 г. (каквито са изискванията за допустимост за кандидатстване по процедурата) и в нея продължават да се депонират отпадъци до въвеждане в експлоатация на Клетка № 2, която е в процес на изграждане.

Предвид гореизложеното не може да се приеме, че община Панагюрище е допустим кандидат по процедурата.

Съгласно раздел 22 „Критерии и методика за оценка на проектните предложения“ на условията за кандидатстване по процедурата:

- ако дадено проектно предложение е получило оценка „НЕ“ на критерии 1 и/или 8 от част „Административно съответствие и допустимост“, същото не се оценява за съответствие с всички останали критерии и процедурата се прекратява по отношение на конкретния бенефициент съгласно разпоредбите на ЗУСЕФСУ;

- при получаване на окончателна оценка „Не“ по даден критерий и невъзможност за привеждането на проектното предложение в съответствие с условията за кандидатстване в посочения шестмесечен срок, същото не се предлага за финансиране и процедурата се прекратява по отношение на конкретния бенефициент съгласно разпоредбите на ЗУСЕФСУ.

* Проектното предложение НЕ съответства на изискванията, посочени в условията за кандидатстване по процедура за директно предоставяне на безвъзмездна финансова помощ №BG16FFPR002-2.002 „Рекултивация на регионални депа / клетки на регионални депа за битови отпадъци“, по Приоритет 2 „Отпадъци” на Програма „Околна среда“ 2021-2027 г.

Проектното предложение се отнася за рекултивация на клетка №1 на Регионално депо за битови отпадъци Панагюрище, което към 15.04.2024 г. не е с преустановена експлоатация и в тази връзка НЕ съответства с основната цел на процедурата: Изпълнение на техническа рекултивация на запълнени регионални депа или клетки на регионални депа за битови отпадъци с преустановена експлоатация, които трябва да бъдат закрити с цел намаляване на риска от по-нататъшно замърсяване на околната среда и предотвратяване на рисковете за човешкото здраве.

Видно от гореизложеното проектното предложение на ОБЩИНА ПАНАГЮРИЩЕ не отговаря на изискванията, посочени в условията за кандидатстване по процедура №BG16FFPR002-2.002 „Рекултивация на регионални депа / клетки на регионални депа за битови отпадъци“, по Приоритет 2 „Отпадъци” на Програма „Околна среда“ 2021-2027 г. и не съответства на критериите за оценка, одобрени от Комитета за наблюдение на ПОС 2021-2027 г. Кандидатът не е отстранил в срок нередовностите, непълнотите и/или несъответствията с изискванията и съгласно чл. 46, ал. 2 от ЗУСЕФСУ, с оглед на което процедурата за предоставяне на БФП спрямо конкретния бенефициент ОБЩИНА ПАНАГЮРИЩЕ следва да бъде прекратена.

Видно от изложената по-горе фактическа обстановка, за депозираното от страна на община Панагюрище проектно предложение е налице годнооснование за отхвърляне и последващо прекратяване на производството по предоставяне на безвъзмездна финансова помощ. Материалноправното съответствие на проектно предложение на кандидата с утвърдените от Условия за кандидатстване по процедура №BG16FFPR002-2.002 „Рекултивация на регионални депа / клетки на регионални депа за битови отпадъци“, по Приоритет 2 „Отпадъци” на Програма „Околна среда“ 2021-2027 г. по отношение на предмет и цел е съществен елемент от фактическия състав на процедурите по предоставяне на БФП и императивна предпоставка за финансиране на последното. При констатирано несъответствие и/или установена нерелевантност на предложените за финансиране дейности, последното представлява абсолютна отрицателна процесуална предпоставка за предоставяне на безвъзмездна финансова помощ по ПОС 2021-2027. Последното произтича и от обстоятелството, че Условията за кандидатстване и изпълнение, утвърдени като част от документите по чл. 26, ал. 1 от ЗУСЕФСУ, са влезли в законна сила и са със задължителен характер както за кандидатите, така и за органа, който ръководи административното производство.

Идентичен анализ е приложим и по отношение втория констатиран порок, релевантен към лисата на установено съответствие на проектното предложение след изчерпване на всички процедурни способи от УО на ПОС 2021-2027 за саниране на последния с оглед липсата на предоставени документи, информация и доказателства за административна допустимост и съответствие от страна на кандидата вследствие две последователни комуникации изпратени до последния в производството. В същите е осъществено позоваване на разпоредбите на чл. 44, ал. 4, чл. 46, ал. 2 от ЗУСЕФСУ и чл. 25, ал. 8 от *ПМС 23/13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от ЕФСУ за програмен период 2021 – 2027 г.*, като е обективирано, че неотстраняване на констатираните нередовности, непълноти и/или несъответствия в поставения срок може да доведе до прекратяване на производството по отношение на съответния конкретен бенефициент на основание чл. 46, ал. 2 от ЗУСЕФСУ. С оглед липсата на предприети действия по компетентност от страна на кандидата, се реализира хипотезата предмет на настоящото административно производство, а именно прекратяване предоставянето на БФП за община Панагюрище.

С цел обезпечаване на изчерпателност, следва да се има предвид, че настоящото производство по издаване на индивидуален административен акт, както и всички предхождащи последния административно-производствени действия, изявления, обективирани кореспонденции и комуникации, искания за предоставяне на допълнителна информация и документални доказателства и др. от страна на органа се провеждат в съответствие с разпоредбата на чл. 22, ал. 2 във връзка с чл. 23 от ЗУСЕФСУ, като приложимост в пълна степен намира *Наредбата за определяне на условията, реда и механизма за функциониране на Информационната система за управление и наблюдение на средствата от Европейските структурни и инвестиционни фондове (ИСУН) и за провеждане на производства пред управляващите органи посредством ИСУН*. Съгласно чл.13, ал.1 от същата, електронен документ и/или електронно изявление се счита за получено от съответния управляващ орган/междинно звено, кандидат или бенефициент с изпращането му в ИСУН. В настоящия случай, кандидатът е получил официална информация, респективно последният е бил надлежно уведомен за установените от административния орган несъответствия в рамките на 2 бр. комуникации/кореспонденции от 30.05.2024г. и 11.06.2024г., като е разполагал с правна възможност да санира констатираните несъответствия или да възрази по отношение основателността на наведените от органа твърдения. С оглед липсата на предприети действия и/или официални изявления на община Панагюрище, УО на ПОС 2021-2027 прекратява производството по предоставяне на БФП за цитирания кандидат.

**Настоящата Заповед подлежи на оспорване пред Административен съд - Пазарджик в 14 (четиринадесет) дневен срок от съобщаването й по реда на Административнопроцесуалния кодекс**.

**ГАЛИНА СИМЕНОВА**

*РЪКОВОДИТЕЛ НА УО НА ПОС 2021 – 2027 г.*

*(съгласно Заповед № РД-573/07.08.2023 г. на*

*министъра на околната среда и водите)*